**НАРЕДБА**

**ЗА УСЛОВИЯТА И РЕДА ЗА РАЗРЕШАВАНЕ НА ПОСТАВЯНЕТО**

**НА ПРЕМЕСТВАЕМИ ОБЕКТИ ЗА ТЪРГОВСКИ И ОБСЛУЖВАЩИ ДЕЙНОСТИ И ДРУГИ ЕЛЕМЕНТИ НА ГРАДСКОТО ОБЗАВЕЖДАНЕ**

Наредбата е приета с Решение № 596 от Протокол № 77/28.11.2014 г. на ОбС - Лом и отменя предишната Наредба №7 за условията и реда за разрешаване на поставянето на преместваеми обекти за търговски и обслужващи дейности и други елементи на градското обзавеждане, приета с Решение №254 от Протокол №29/18.02.2005 г. на ОбС-Лом. Общински съвет – Лом приема изменение в Наредбата с Решение №…. от Протокол № /…..2016 г.

**ГЛАВА I**

**ОБЩИ ПОЛОЖЕНИЯ**

**Чл.1** (1)С тази Наредба се уреждат условията и реда за разрешаване на поставянето на преместваеми обекти за търговски и обслужващи дейности и други елементи на градскотообзавеждане върху поземлени имоти, собственост на Държавата, Общината и на другифизически и юридически лица.

(2)Преместваемите обекти и информационни и декоративно-монументални елементи на територията на Община – Лом се разполагат след издадено разрешение за поставяне по реда, установен с тази наредба, а за държавни и общински имоти - и въз основа на схема, одобрена от главния архитект на общината. За държавните имоти схемата се одобрява след съгласуване със съответната централна администрация, която стопанисва имота, а в останалите случаи - с областния управител.

(3) Разрешения за поставяне на преместваеми обекти в недвижими имоти– паметници на културата, се издават въз основа на схема, одобрена

от Главния архитект, след съгласуване с Недвижимо културно наследство.

(4)Не са предмет на регламентиране чрез тази Наредба:

**4.1**. Преместваеми обекти, разположени в терени, регулационно отредени за пазари.

**4.2.** Рекламно–информационни съоръжения, регламентирани с Наредба за реклам-ната дейност.

**ГЛАВА II**

**ПРЕМЕСТВАЕМИ ОБЕКТИ**

**РАЗДЕЛ I**

**ВИДОВЕ ПРЕМЕСТВАЕМИ ОБЕКТИ И ИЗИСКВАНИЯ КЪМ**

**СЪЩИТЕ**

**Чл.2(1)** Обекти, за които се издават разрешения за поставяне, съгласно чл.56 от ЗУТ са:

**1.** Преместваеми обекти за търговски и други обслужващи дейности, които не са трайно свързани с терена-павилиони, кабини, маси, зарядни колонки за електрически превозни средства и др.

**2.** Други елементи на градското обзавеждане-спирки на масовия градски транспорт,пейки, осветителни тела, съдове за събиране на отпадъци, чешми, фонтани, часовници и др.

 **(2)** По вид преместваемите обекти могат да бъдат:

**1.** Павилиони, с площ до 20 кв. м. и височина до 3 м. за един модул;

**2.** Маси, колички, фризери за сладолед, хладилни витрини, автомати за кафе, напитки и др., декоративниелементи, чадъри и слънцезащитни устройства, поставени в открити пространства :

**2.1.** маси – до 6 кв.м. със сенник, чадър или тента, не по-ниски от 2,50 м. от нивото на терена, със свободни пространства между тях, за широк достъп, без препятстване на пешеходното движение;

**2.2.** групи от маси, включващи декоративни елементи в обособени пространства, без възможност за широк достъп и свободно преминаване на пешеходци през тях. Заетата площ представлява цялата зона с ограничен достъп;

**3**. Подиуми;

**4**. Навеси, не по-ниски от 2,50 м. от нивото на терена;

**5**. Елементи на градското обзавеждане – спирки на градския транспорт, пейки, други трайно поставени елементи на обществената инфраструктура, детски атракционни съоръжения и други;

**6**. Гаражни клетки с площ до 20 кв. метра;

**7.** Други обекти, по смисъла на чл.56, ал.1 от ЗУТ, с площ не по-

голяма от 15 кв. метра. Ограничението не се отнася за атракционни обекти

(цирк, лунапарк и други);

**8**. Палатки, шатри, тенти и други конструкции, в които се извършва

търговска дейност.

**(3)** Според срока, за който се издава разрешение за поставяне,

преместваемите обекти могат да бъдат:

**1.** Целогодишни – разположени по схема, одобрена от Главния архитект на Община Лом.

**2.** Кратковременни – разположени по схема, съгласно § 1 от ПЗР на

настоящата наредба.

**3.** Сезонни обекти, функциониращи за времето от 01 април до 30 септември всяка година.

**4.** Елементи на градския дизайн – разположени по схема, одобрявана

по конкретно възникнали нужди.

 **(4)** Преместваемите обекти могат да бъдат предназначени за

продажба на стоки и услуги:

**1.** Кафе и закуски;

**2.** Печатни произведения, книги, тютюневи изделия и дребно пакетирани стоки;

**3.** Произведения на художествените занаяти;

**4.** Цветя;

**5.** Цигари и алкохол;

**6.** Ядки;

**7.** Сладолед;

**8.** Плодове и зеленчуци;

**9.** Билети и фишове;

**10.** Стоки, свързани с честване на празници;

**11.** Услуги от занаятчийски характер;

**12.** Атракционни обекти (циркове, люлки, въртележки, колички надуваеми батути и др.);

**13.** Промишлени стоки;

**РАЗДЕЛ II.**

**УСЛОВИЯ И РЕД ЗА РАЗРЕШАВАНЕ ПОСТАВЯНЕТО НА ПРЕМЕСТВАЕМИ ОБЕКТИ**

**Чл.3.** Върху поземлени имоти могат да се разполагат обектите определени в чл.2, ако са разрешени, съгласно тази Наредба и чл.56 от ЗУТ.

**Чл.4.** Поставянето на обектите по чл.2 се извършва под контрола на Главният архитект и Техническа служба към Община Лом при спазване на действащите норми, правила и Наредби.

**Чл.5.** Имат право да поставят обекти по чл.2 в поземлени имоти-собствениците на имотите и лицата, на които е учредено такова право.

**Чл.6**./1/.За обектите по чл.2 се издава разрешение за поставяне по ред, определен стази Наредба, а за държавни и общинси имоти - въз основа на схема, одобрена от гл.архитект на Общината. За държавни имоти схемата се одобрява след съгласуване със съответната централна администрация, която стопанисва имота, а в останалита случаи с Областния управител.

(2) В недвижими имоти– културни ценности, разрешение за поставяне се издават въз основа на схема, одобренаот Главния архитект, след съгласуване с Министерството на културата.

(3) Обектите по Чл. (2) могат да се свързват с временни връзки към мрежите и съоръженията на техническата инфраструктура.

/4/.За издаване на разрешение за поставяне на обекти по чл.2 в поземлени имоти, застроени с жилищни сгради /кооперации, блокове и индустриални жилищни сгради/, в район с преустроени гаражи и др. търговски обекти се иска съгласието на собствениците.

**Чл.7.** Върху Общински поземлени имоти по чл.2 могат да разполагат юридически и физически лица сключили договор с Кмета на Общината. За държавни имоти договора се сключва между юридическото или физическото лице и съответната централна администрация, която стопанисва имота, а в останалите случаи от Областния управител. Разполагането на обекти по чл.2 в съсобствени частнипоземлени имоти се разрешава със съгласието на останалите съсобственици, изразено в заявление до Кмета на Общината.

**Чл.8. (**1) В договора се посочва срока, за който се разрешава поставянето, реда на предаване и приемане на имота, правата и задълженията на страните, наемната цена, санкциите и отговорностите при неизпълнение и др.

(2) 10% от наема се отчисляват за такса смет.

**Чл.9.** Местата за монументално-декоративни елементи се определян с подробните устройствени планове. Когато не са определени с подробните устройствени планове, местата се определят с решение на ОбС по доклад на Кмета на Общината, въз основа на предложение на Общинския експертен съвет по устроиство на територията.

**Чл.10.** Процедурата по издаване на разрешения за поставяне се открива с издаванена скица /виза/. Искания за издаване на скица /виза/ се правят с писмени заявления от собствениците на имотите, а за Общински и Държавни имоти от лицата сключили договор с Кмета на Общината, централната администрация, която стопанисва имота, или Областния управител, съгласно чл.7. Скицата /визата/ се издава от гл. архитект на Общината в 14 дневен срок от постъпване на искането.

**Чл.11**.Скицата /визата/ представлява копие от действащия подробен устройствен план с уточнени разположения, размери, площ и предназначение на обекта, както и с указани разстояния и условия.

**Чл.12.(**1) Искане за издаване разрешения за поставяне се прави с писмено заявление от собственика на имота, а за Държавни и Общински имоти-от лицата, които ще експлоатират обекта, определени по реда на чл.7. Към искането се прилага:

- скица /виза/, издадена от гл.архитект.

- документ за собственост или договор за наем по чл.8 за Общински и Държавни имоти.

-три копия на проекта.

-необходимите за обекта разрешения от съответните служби за ползване на вода,електроенергия и др., които се изискват с нормативен акт.

(2) В недвижими имоти– културни ценности, разрешение за поставяне се издават след представяне на проект, съгласуван с Министерството на културата.

(3) За съоръженията по чл.2, ал. 4, т.12 от тази наредба задължително се представят сертификати за годност на съоръжението.

Чл.13.(1) Разрешение за поставяне се издава от гл. архитект на Общината на собственика на недвижимия имот или на лица получили право да поставят обекти по чл.2 в чужди имоти, а за Общински и Държавни имоти на лицата сключили договор съгласно чл.7 от тази Наредба в едномесечен срок от постъпване на искането.

(2) В разрешението за поставяне се вписват всички основания за издаването, срока определен с договора по чл.8 и всички условия, свързани с изпълението на обекта.

(3) За всяка зона се разрешава разполагане само на обекти с предварително определен тип от Общината или по проект одобрен от гл. архитект.

**Чл.14**. В три месечен срок след получаване на разрешението за поставяне на павилион, гаражна клетка или навес, лицето представя протокол за строителна линия и ниво на обекта.

**Чл.15**/1/. След като поставяемият обект е получил протокол за линия/ниво и е готов за функциониране, ползвателят подава молба за удостоверение за приключено поставяне (равносилно на разрешение за ползване).

/2/. Удостоверението за приключено поставяне се издава от главният архитект на Общината на собственика на недвижимия имот и/или на лица получили право да поставят обект в чужд имот в 14 дневен срок, след писмено искане.

/3/. Цената за удостоверението за приключено поставяне е 30 лева.

**Чл.16.** Разрешението за поставяне губи правно действие ако в продължение на три месеца от неговото издаване, обекта не е поставен.

**Чл.17**.За издаденото разрешение за поставяне или отказа да се издаде такова се съобщава на заинтересованите лица определени с чл.131 от ЗУТ при условията и реда на Гражданския процесуален кодекс.

**Чл.18./**1/.Преместваемите обекти, другите елементи на градското обзавежданеи монументално-декоративните елементи трябва да бъдат проектирании изпалнени в съответствие с чл. 169, ал. 1 т. 1, т. 2, т. 3, т. 4 и т. 5от ЗУТ.

1. Носимоспособност, устойчивост и дълготрайност на конструкциите при всички възможни натоварвания.

2. Пожарна безопастност, както за обектите, така и за околните сгради.

3. Опазване здравето и живота на хората, работещи и посещаващи обекта, така и за обитателите на съседните сгради.

4. Безопасно ползване на обектите.

5. Опазване на околната среда по време на ползване на обекта, включително защита от шум, пушек/дим/ и вредни газове, опазване на защитените територии и обекти и опазване на недвижими паметници на културата.

/2/ Оценяването на съответствието на строителните продукти с изискванията по ал.1се извършва съгласно Наредба, приета от Министерски съвет по предложение на Министъра на регионалното развитие и благоустройство при условия и ред, определени в Закона за техническите изисквания към продуктите.

**РАЗДЕЛ III**

**РЕД ЗА ПРИНУДИТЕЛНО ПРЕМАХВАНЕ НА ПРЕМЕСТВАЕМИТЕ ОБЕКТИ**

**Чл.19**.(1) Незаконен обект се премахва от собсвеника за негова сметка. Ако не бъде премахнат в определения срок, той се премахва от Общината без да се заплаща, въз основана заповед на Кмета на Общината. Принудителното премахване е за сметка на нарушителя.

 (2) Обектите се премахват по заповед на Кмета на Общината в следните случаи:

1. При неспазване на клаузите, включени в разрешенията за поставяне

на преместваеми съоръжения за търговия.

2. При забавяне на плащанията на дължимият месечен наем/такса/ за срок от 2 (два) месеца или отказ за плащане на дължимият месечен наем/такса/ от страна на ползвателите на преместваемите съоръжения, с изключение на сезонните.

3. При разполагане на обекта извън мястото по одобрената схема.

4. При изтичане на срока за поставяне, посочен в разрешителното.

5.При незаконни: поставяне, преустройство, промяна на предназначение, пристрояване и надстрояване на преместваеми обекти.

6. Не отговарят на правилата и нормативите за устройство на територията.

7. Не отговарят на изискванията по чл. 169, ал. 1 т. 1, т. 2, т. 3, т. 4 и т. 5

от ЗУТ.

8. При реализация на инвестиционни проекти, осигуряващи достъпна

транспортно-комуникативна среда.

9. При възникване на инвестиционна инициатива за застрояване на терена.

**Чл.20.** Кметът на Общината може да задължава собствениците, които експлоатират обектите в определен срок да премахват, преобразуват и ремонтират за тяхна сметка обекти, които са с неподходящ външен вид или поради естествено износване или др. обстоятелства са станали опасни за здравето и живота на ползвателите, негодни за ползване, застрашени са от самосрутване или са вредни в санитарно-хигиенно отношение. Ако тези задължения не бъдат изпълнени в определен срок обектите се премахват от

Общината, за сметка на собствениците, въз основа на заповед на Кмета на Общината.

**Чл.21.** По реда предвиден в чл.18 и 19 на Наредбата се премахват и обекти, разрешени в предишни години по чл.197 от ЗТСУ и чл.120а от ППЗТСУ.

**Чл.22.** Принудителното изпълнение на влезли в сила заповеди по чл.18, 19 и 20 се извършва по реда определен с Наредба № 13 на МРРБ от 23 юли 2001г. За принудително изпълнение на заповеди за премахване на незаконни строежи.

**Чл.23.** Въз основа на влязла в сила заповед за премахване и протокол за извършени разходи по премахването Общината може да се снабди с изпълнителен лист в полза на Общината за събиране на вземането по реда на чл.237, б.З от Гражданския процесуален кодекс.

**Чл.24.** Индивидуални административни актове /ИАА/ по тази Наредба и отказите за издаването им да обжалват относно тяхната законосъобразност по реда на ЗАП.

**РАЗДЕЛ IV.**

**АДМИНИСТРАТИВЕН КОНТРОЛ И ДЕЙСТВИЕ ВЪВ ВРЪЗКА С НЕЗАКОННО ПОСТАВЕНИ ОБЕКТИ.**

**Чл.25.(**1) Административен контрол по прилагането на разпоредбите на тази Наредбаи на спазването на нормативните актове по прилагането и се упражнява от Кмета на Общината.

 (2) За всички разрешения за поставяне на преместваеми обекти се води регистър в техническа служба към Община Лом.

**РАЗДЕЛ V.**

**УСЛОВИЯ ЗА УЗАКОНЯВАНЕ.**

**Чл.26.** Незаконни обекти, поставени от собственици на поземлени имоти в собствените им имоти или от лица, на които е учредено право на поставяне в поземления имот не се премахват, ако са допустими по действащите норми, правила и наредби.

(2) Обектите по ал. (1) се узаконяват от органа, които е следвал да издаде разрешението за поставяне, след представяне на докумунтите по чл.12.

(3) Обектите се узаконяват на името на собственика на поземления имот, съответно – на лицата на които е учредено право или на лицата, сключили договор по чл.7 от тази Наредба.

(4) За узаконяване на обектите се издава разрешение за поставяне, съгласно чл.56 от ЗУТ. В разрешението за поставяне се вписват всички основания за издаването му, срока определен с договора по чл.7 и всички условия, свързани с изпълненито на обекта.

**РАЗДЕЛ VI.**

**АДМИНИСТРАТИВНО - НАКАЗАТЕЛНИ РАЗПОРЕДБИ.**

**Чл.27.** Наказва се с глоба от 100 до 500 лв. длъжностно лице, което не изпълни или изпълни лошо или несвоевременно задълженията, възложени му по тази Наредба, актовете по нейното прилагане, както и решенията и предписанията, основани на тях.

**Чл.28**. Наказва се с глоба от 100 до 500 лв. лице, собственик, инвеститор или участник в строително – монтажни работи, което извършва, разпореди или допусне разполагането на преместваеми обекти за търговски и обслужващи дейности и други елементи на градското обзавеждане в нарушение разпоредбите на тази Наредба.

**Чл.29.** Актовете за установяване на нарушения се съставят от длъжностни лица – специалисти по незаконно строителство.

**Чл.30.** Наказателните постановления се издават от Кмета на Общината въз основа на актовете за установяване на нарушенията.

**Чл.31.** Административно – наказателно производство се осъществява по реда на Закона за административните нарушения и наказания.

**РАЗДЕЛ VII.**

**ЗАКЛЮЧИТЕЛНИ РАЗПОРЕДБИ.**

**§ 1.** Търговията на открито със сезонни стоки, включително мартеници, цветя, коледни и великденски сувенири, селскостопанска продукция със сезонен характер, дърва за огрев, маси пред заведения, витрини, фризери и кафемашини и други, се извършва по схема, изработена от Главния архитект на Община Лом.

**§ 2.** Главният архитект на Община Лом може по изключение да допусне промяна в схемата и да одобри отделна схема за разполагане на преместваеми обекти във връзка с възникнали обществени или други конкретни нужди. (панаири, изложбени площи и др.) спазвайки изискванията на настоящата Наредба.

**§ 3**. Размера на таксите, цените на услугите, реда и сроковете за събирането и заплащането им по настоящата Наредба се определя с “Наредба за определянето и администрирането на местните такси и ценина услуги на територията на Община Лом” и тарифата за базисни наемни цени за стопанска дейност, приети с „Наредба за реда за придобиване, управление и разпореждане с общинско имущество“, приети от Общински съвет – Лом.

**§4.** Наредбата влиза в сила 14 дена след приемането и от Общински съвет - Лом.

**§5.** Изпълнението на Наредбата се възлага на Кмета на Община Лом.

**§6.** Наредбата е приета с Решение № 596 от Протокол № 77/28.11.2014 г. на ОбС Лом и отменя предишната Наредба №7 за условията и реда за разрешаване на поставянето на преместваеми обекти за търговски и обслужващи дейности и други елементи на градското обзавеждане приета с Решение №254 от Протокол №29/18.02.2005 г. на ОбС Лом. Общински съвет – Лом приема изменение в Наредбата с Решение №…. от Протокол № …/…..2016 г.